**Валид Азару**, исто така познат како **Азаро** (роден на 11 јуни 1995 во Аит Мелул) - марокански фудбалер, напаѓач на Ал-Итифак на заем од Ал Ахли и на мароканската репрезентација.

Технички одлики
---------------

Азаро е централен напаѓач, ефикасен во играта во воздухот агилен во движењата и физички моќен. Често склон да се жртвува во фазата без посед на топка, има тенденција да се враќа за да може да го притисне противничкиот изнесувач на топката.

Клупска кариера
---------------

Азару ја започнал својата кариера во екипата на Дифаа Ел Жадида во која дебитирал како професионалец во 2015 година. По две сезони во Дифаа во кои одиграл преку 60 натпревари во сите натпреварувања и постигнал 21 гол, во 2017 година тој се преселил во египетскиот гигант Ал Ахли за 1.4 милиони долари, потпишувајќи четиригодишен договор за плата од 300.000 долари - која може максимално да се искачи до 450.000 долари - по сезона.

Иако првично бил на удар на разни критики правејќи некои невероватни промашувања пред противничкиот гол, сепак тој успел да ја врати довербата на тренерот Ел-Бадри постигнувајќи хет-трик на 22 октомври против Етуал ду Сахел, помагајќи им на своите соиграчи да го поништат поразот од првиот натпревар и да изборат пласман во финалето на Лигата на шампионите, во кое сепак последователно загубиле од Видад Казабланка.

На 8 јануари постигнал еден од трите гола за Ал Ахли во победата со 3-0 на гости против Замалек во Дербито на Каиро. На 12 јануари 2018, Азару го постигнал единствениот гол во Суперкупот на Египет 2017 во 101-вата минута од продолженијата, со кој му донел победа на Ал Ахли над Ал Масри со 1-0. Неговата прва сезона во клубот ја завршил како најдобар стрелец во Египетската Премиер лига со 18 постигнати голови, поставувајќи рекорд за најмногу постигнати голови од странски играч во првенството, со што ги надминал Флавио Амадо и Џон Утака кој постигнале по 17. Неговите голови исто така му помогнале на Ал Ахли да ја освои 40-тата првенствена титула.

Во јануари 2020, Азару се преселил во екипата на Ал-Итифак од Саудиска Арабија, на шестмесечен заем.

Репрезентативна кариера
-----------------------

На 31 октомври 2016 година, селекторот Ерве Ренар одлучил да го повика Азару во репрезентацијата за натпреварот од квалификациите за Светското првенство 2018 против репрезентацијата на Брегот на Слоновата Коска. Сепак, во оваа прилика тој останал целиот натпревар на клупата, како неискористена замена. Своето деби за "Лавовите од Атлас" го направил на 24 март 2017 година против Буркина Фасо во пријателски натпревар, играјќи во завршните неколку минути, на местото на Фајсал Фајр.

### Хронологија на репрезентативните настапи

| Хронологија на настапи и постигнати голови за националната селекција ― Мароко |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 24-03-2017 | Маракеш | Мароко Мароко | **2 – 0** | Буркина Фасо Буркина Фасо | Пријателска | **-** | влегол во игра 88' |  |
| 28-03-2017 | Маракеш | Мароко Мароко | **1 – 0** | Тунис Тунис | Пријателска | **-** | влегол во игра 60' |  |
| 31-05-2017 | Агадир | Мароко Мароко | **1 – 2** | Холандија Холандија | Пријателска | **-** | влегол во игра 46' |  |
| 10-06-2017 | Јаунде | Камерун Камерун | **1 – 0** | Мароко Мароко | Квал. за АКН 2019 | **-** | заменет 74' |  |
| 27-03-2018 | Казабланка | Мароко Мароко | **2 – 0** | Узбекистан Узбекистан | Пријателска | **-** | влегол во игра 62' |  |
| 13-10-2018 | Казабланка | Мароко Мароко | **1 – 0** | Комори Комори | Квал. за АКН 2019 | **-** | влегол во игра 75' |  |
| 20-11-2018 | Радес | Тунис Тунис | **0 – 1** | Мароко Мароко | Пријателска | **-** | влегол во игра 46' |  |
| 6-9-2019 | Маракеш | Мароко Мароко | **1 – 1** | Буркина Фасо Буркина Фасо | Пријателска | **-** | влегол во игра 75' |  |
| 10-9-2019 | Маракеш | Мароко Мароко | **1 – 0** | Нигер Нигер | Пријателска | **-** | заменет 66' |  |
| Вкупно |  | Настапи | 9 |  | Голови | 0 |  |  |

Клупска статистика
------------------

*Статистиката е ажурирана 12 јануари 2018.*

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| 2015-2016 | Мароко Дифаа Ел Жадида | Б1 | 26 | 6 | КТ | 0 | 0 | - | - | - | - | - | - | 26 | 6 |
| 2016-2017 | Б1 | 28 | 12 | КТ | 7 | 3 | - | - | - | - | - | - | 35 | 15 |
| Вкупно Дифаа Ел Жадида | 54 | 18 |  | 7 | 3 |  | - | - |  | - | - | 61 | 21 |
| 2017-2018 | Египет Ал Ахли | ПЛ | 28 | 17 | КЕ | 0+1 | 1 | КЛШ+АЛШ+КЛШ | 6+4+0 | 4+1+0 | СЕ | 1 | 1 | 27 | 16 |
| Вкупно во кариерата | 82 | 35 |  | 8 | 4 |  | 10 | 5 |  | 0 | 0 | 88 | 37 |

Титули
------

### Клупски

#### Египет Ал Ахли

* **Премиер лига на Египет** (1) : 2017-2018
* **Куп на Египет** (1) : 2017
* **Суперкуп на Египет** (1) : 2017

Наводи
------

1. 1 2 3  „Walid Azarou's agent confirms player's move to Al Ahly" (англиски).
2. 1 2 3  „Ahmed El-Sheikh praises Al Ahly teammate Walid Azarou" (англиски).
3. 1 2 3 4 5  „AZARO, THE FRAGRANCE OF RAW TALENT" (англиски). Архивирано од изворникот на 2018-04-15. Посетено на 2018-04-14.
4. 1 2 3  „Ahly seek return to African summit" (англиски). Архивирано од изворникот на 2018-01-26. Посетено на 2018-04-14.
5. 1 2  „Morocco international Walid Azaro snubs Europe for Al Ahly" (англиски).
6. ↑  „Ahly sign Moroccan striker Azaro for four years" (англиски).
7. ↑  „Azarou starts training with Al Ahly" (англиски).
8. 1 2  „Walid Azaro: Criticism only makes me better" (англиски).
9. ↑  „AZARO, AHLY'S LETHAL WEAPON" (англиски).
10. 1 2  „Hossam El-Badry asks fans not to overhype Walid Azarou" (англиски).
11. ↑  „Al Ahly thrash Etoile Sahel to qualify to CAFCL final" (англиски).
12. ↑  „Zamalek fall against Al Ahly in Cairo derby" (англиски).
13. ↑  Terrible goalkeeper blunder gifts Ahly Super Cup title with 1-0 win over Masry
14. ↑  Sina Isaac (6 March 2018). „Walid Azaro beats Egyptian Premier league goals record". *KingFut.com*. Посетено на 19 June 2018.
15. ↑  Tarek Talaat (19 March 2018). „Ahly striker Azaro eyes World Cup success with Morocco". BBC Sport. Посетено на 19 June 2018.
16. ↑  „Moroccan striker Walid Azaro joins Saudi club Al Ettifaq". web24.news. 23 јануари 2020. Посетено на 1 март 2020.
17. ↑  „CM 2018 : La liste de Renard pour affronter la Côte d'Ivoire" (француски).
18. ↑  „Mondial 2018: Hervé Renard fait appel à Walid Azarou pour la Côte d'Ivoire" (француски).
19. ↑  „Morocco - Burkina Faso 2-0" (англиски).

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Мароко"*** |
|

* Валид Азару на transfermarkt
* Валид Азару на soccerway
* Валид Азару на espn
* Валид Азару на whoscored